Μέι Έιμπελ Σμιθ

Η Μέυ Έιμπελ Σμιθ (May Abel Smith, 23 Ιανουαρίου 1906 - 29 Μαΐου 1994) ήταν κόρη του Πρίγκιπα Αλέξανδρου του Τεκ.

Βιογραφία
Η Μέυ Έλεν Έμμα γεννήθηκε στις 23 Ιανουαρίου 1906 στο Κλαίρμοντ Χάουζ, και ήταν το μεγαλύτερο παιδί και η μοναχοκόρη του Αλέξανδρου του Τεκ και της Αλίκης του Αθλόουν.

Ήταν παράνυφος στο γάμο της Πατρικίας του Κόννωτ και του Αλεξάντερ Ράμσεϋ το 1919, της Μαρίας του Ηνωμένου Βασιλείου με τον Χένρυ Λάσσελς το 1922 και του Αλβέρτου, Δούκα της Υόρκης με την Ελίζαμπεθ Μπόουζ-Λάυον το 1923.

Στις 24 Οκτωβρίου 1931 παντρεύτηκε τον Χένρυ Έιμπελ Σμιθ στο Μπόλκομπ του Σάσσεξ. Μαζί απέκτησαν τρία παιδιά:
την Ανν Μαίρυ Σίμπυλλα (γενν. το 1932-), παντρεύτηκε τον Ντέηβιντ Λίντελ-Γκρέιντζερ. Απέκτησαν 5 παιδιά.
τον Ρίτσαρντ Φράνσις (1933-2004), παντρεύτηκε την Μάρσια Κέντρου. Απέκτησαν 1 παιδί.
την Ελίζαμπεθ Άλις (γενν. το 1936-), παντρεύτηκε τον Πήτερ Ουάις. Απέκτησαν 1 παιδί.

Πέθανε στις 29 Μαΐου 1994 στο Λονδίνο σε ηλικία 88 ετών. Είναι θαμμένη στο Φρόγκμορ.

Τίτλοι
23 Ιανουαρίου 1906 – 14 Ιουλίου 1917: Η Γαληνοτάτη Υψηλότητα Πριγκίπισσα Μέυ του Τεκ
14 Ιουλίου 1917 – 17 Ιουλίου 1917: Δεσποινίς Μέυ Κέιμπριτζ
17 Ιουλίου 1917 – 24 Οκτωβρίου 1931: Λαίδη Μέυ Κέιμπριτζ
24 Οκτωβρίου 1931 – 29 Μαΐου 1994: Λαίδη Μέυ Έιμπελ Σμιθ

Παραπομπές

Γερμανοί ευγενείς
Πριγκίπισσες της Γερμανίας